प्रश्न पूछना अच्छा कम्युनिकेटर (Communicator) होना दिलचस्प टेक्स्ट भेजना
ओपेन एंड वाले प्रश्न वे होते हैं जिनके उत्तर “हाँ” या “नहीं” में नहीं होते। किसी दूसरे से कोई ओपेन एंड वाला प्रश्न पूछिये और उसके जवाब के आधार पर आगे की बातचीत बनाइये। जैसे कि, आप दूसरे व्यक्ति से पूछ सकते हैं “छुट्टियों में आप कहाँ जाना चाहेंगे?” या “मस्ती करने के लिए आप क्या करना पसंद करेंगे?” आप किसी भी चीज़ के बारे में उससे पूछ सकते हैं; उनकी मनपसंद मूवी, उनका पसंदीदा रैस्टौरेंट, उनका काम, उनके पेट्स (pets) वगैरह। उनके जवाब देने के बाद भी बातचीत को समाप्त मत हो जाने दीजिये; उनके जवाब से बातें निकाल कर आगे की बातें करिए। उदाहरण के लिए, आप ऐसा कुछ टेक्स्ट कर सकते हैं “अपनी नई नौकरी के बारे में बताओ, क्या तुम्हें अच्छी लग रही है?” या “अपनी हवाई यात्रा के बारे में मुझे बताओ, शर्तिया वह बहुत अद्भुत रही होगी।” बातों को आगे बढ़ाने की जगह पर व्यक्ति से पूछिये कि विस्तार से बताए कि उसे किसी खास चीज़ बारे में जो लगा, वैसा उसे क्यों लगा। सवाल पूछने से लगेगा कि दूसरा व्यक्ति जो लिख रहा है आप उसे  पढ़ रहे हैं और उसके साथ संबंध बढ़ाने की कोशिश कर रहे हैं। जैसे कि, अगर वह व्यक्ति कहता है कि अगले दिन काम पर जाने से वह डर रहा है, तब आप उससे पूछ सकते हैं “तुम क्यों नहीं जाना चाहते? क्या तुम्हें अपना काम पसंद नहीं है? अगर वह व्यक्ति जिसे आप टेक्स्ट भेज रहे हैं, किसी ऐसी बात की शिकायत करता है जो उसे परेशान कर रही है, या बता रहा है कि वह कितने तनाव में है, तब आप उसे सहायता देने का प्रस्ताव कर सकते हैं। दूसरे व्यक्ति को बातचीत आगे बढ़ाने में तब अधिक दिलचस्पी होगी जब उसे लगेगा कि आप उसकी परवाह करते हैं। उदाहरण के लिए, दूसरा व्यक्ति आपको बताता है कि वह किस प्रकार अपने परिवार से संघर्षरत है, तब आप ऐसा कुछ जवाब दे सकते हैं, "यह तो बहुत बुरा है। मुझे अफ़सोस है। क्या मैं मदद करने के लिए कुछ कर सकता हूँ?" दूसरे व्यक्ति को भी अपने बारे में बातें करने दीजिये। लोग अपने बारे में बातें करना पसंद करते हैं, और अगर आप बार-बार फ़ोकस घुमा कर अपने ऊपर ही करते रहेंगे, तब आप दूसरे व्यक्ति की, बातचीत में से दिलचस्पी समाप्त करवा देंगे। जैसे कि, अगर वह व्यक्ति टेक्स्ट करके कहता है कि उसका आज का दिन खराब रहा, तब प्रत्युत्तर में यह टेक्स्ट करने के स्थान पर “मेरा भी। मेरी बस छूट गई और मैं काम पर बहुत ही देर से पहुंचा।” आप टेक्स्ट भेज सकते हैं “माफ़ करना, यह तो सबसे बुरा हुआ। क्या उस बारे में बात करना चाहोगे? अगर तुम्हें कुछ संतोष हो, तब यह बताऊँ कि मेरा दिन भी बुरा रहा।” अगर आप टेक्स्ट पर कोई विषय छेड़ते हैं और लगता है कि उस व्यक्ति की उस चर्चा में दिलचस्पी नहीं है, तब किसी और चीज़ पर चले जाइए। बातचीत को किसी एक दिशा में ले जाने के लिए ज़ोर लगाने से, दूसरा व्यक्ति या तो बातचीत से हट जाएगा या जवाब देना बंद कर देगा। प्रॉम्प्टली (promptly) जवाब नहीं देने से, बातचीत ठंडी पड़ जाती है। आपको तुरंत जवाब देने की ज़रूरत नहीं है, मगर कोशिश करिए कि 15 मिनट के अंदर जवाब दे दें। अगर आप कुछ और करने में उलझ जाएँ और आपको जवाब देने में देर हो जाये, तब क्षमा मांगिए, और दूसरे व्यक्ति को पता चल जाने दीजिये, ताकि उन्हें यह न लगे कि आप उन्हें नज़रअंदाज़ कर रहे थे। अपने प्रिय विषयों को बातचीत में शामिल करने से आपको बातचीत आगे बढ़ाने में बहुत आसानी हो जाएगी क्योंकि उनके बारे में कहने के लिए आपके पास बहुत कुछ होगा। आप अपनी पसंद की विषयों की, मन ही मन, एक सूची बना सकते हैं ताकि आप के पास कहने के लिए बातें कभी समाप्त ही न हों। जैसे कि, आप उन्हें ऐसा कोई टेक्स्ट मेसेज भेज सकते हैं “अभी एक पुरानी अलफ़्रेड हिचकॉक की मूवी देख रहा हूँ।, मुझे क्लासिक हॉरर फ़िल्में बहुत पसंद हैं।” या “अगले वीकेंड पर होने वाले सुपर बाउल के लिए बेचैन हूँ, फ़ुटबॉल तो मेरा जीवन है।” बातचीत को हल्का फुल्का बनाने के लिए दूसरे व्यक्ति को टेक्स्ट पर कोई चुटकुला भेजने के तरीके का इस्तेमाल करिए, ताकि वह आपसे टेक्स्ट पाने और भेजने में और सहज हो सके। बस यह सुनिश्चित हो जाइए कि आप अपने पाठक को जानते हों; किसी ऐसे व्यक्ति को जिसे आप जानने का प्रयास कर रहे हों, भद्दे चुट्कुले मत भेजिये (बशर्ते कि आपको यह न बताया गया हो कि उन्हें इस तरह की चीज़ें पसंद हैं)। कोशिश करिए कि चुट्कुले हल्के फुल्के हों और वातावरण को मज़ाकिया बना दें। अगर आप भेजने के लिए कोई चुटकुला न सोच पाएँ, तब उन्हें उसकी जगह कोई हास्यास्पद मीम या जीआईएफ़ भेज दीजिये। अगर उन्होंने फेसबुक पर कोई मज़ेदार लेख पोस्ट किया हो, तब उनसे उसका ज़िक्र करिए। अगर उन्होंने रैस्टौरेंट में खाने की कोई फोटो साझा की हो, तब उनसे पूछिये कि वे कहाँ गए थे। उनके द्वारा शेयर की गई किसी चीज़ का ज़िक्र करने से पहले यह सुनिश्चित हो जाइए कि दूसरा व्यक्ति यह जानता हो कि आप सोशल मीडिया पर फ्रेंड हैं; आप नहीं चाहेंगे कि आपको इण्ट्रुसिव (intrusive) या क्रीप (creep) समझा जाये। कुछ ऐसा भेजने का प्रयास करिए जो ताज़ा हो या दिलचस्प हो। अगर आप अभी हाल ही में हाइक पर गए हों और आपने चोटी पर कुछ सुंदर फोटो लिए हों, तब उनमें से कुछ दूसरे व्यक्ति को भेज दीजिए। अगर आपके पास अपने कुत्ते का कुछ  बेवकूफ़ी करते हुये वीडियो हो तब वह उन्हें भेज दीजिये। फ़ोटो या वीडियो का इस्तेमाल, बातचीत को अन्य दिशाओं की ओर भी ले जाने के लिए करिए। सुनिश्चित करिए कि आप कुछ संदर्भ उनको दे दें ताकि वे समझ सकें कि आप उन्हें क्यों भेज रहे हैं। जैसे कि, अगर आप उन्हें उस पेंटिंग की कोई फ़ोटो भेजें जो आपने अभी पूरी की हो, तब उसके साथ में उन्हे टेक्स्ट भी भेजिये जिसमें ऐसा कुछ लिखा हो “मैंने अभी यह वाटरकलर पेंटिंग पूरी की है, मैं इस पर तीन सप्ताह से काम कर रहा था। आपका क्या विचार है इसके बारे में?”
ओपेन एंड वाले प्रश्न पूछिये: दूसरे व्यक्ति से कहिए कि वह किसी चीज़ के बारे में आपको बताए: जब दूसरा व्यक्ति अपने बारे में कुछ साझा करे तब उससे सवाल पूछिये: दूसरे व्यक्ति से पूछिये कि क्या उसे कोई मदद चाहिए: बातचीत पर हावी होने से बचिए: किसी को ऐसी बातें करने केलिए मजबूर मत करिए जिनमें उसकी दिलचस्पी न हो: दूसरे व्यक्ति के टेक्स्ट का उचित समय सीमा में जवाब दे दीजिये: दूसरे व्यक्ति को अपने कुछ प्रिय विषयों के संबंध में टेक्स्ट भेजिये: दूसरे व्यक्ति को टेक्स्ट में कोई चुटकुला भेजिये: दूसरे व्यक्ति से उन विषयों पर बात करिए जो उन्होंने सोशल मीडिया पर साझा की हों: दूसरे व्यक्ति को फोटो या वीडियो टेक्स्ट करिए:
https://www.wikihow.com/Keep-a-Text-Conversation-Going https://www.wikihow.com/Keep-a-Text-Conversation-Going https://www.wikihow.com/Keep-a-Text-Conversation-Going
Asking Questions Being a Good Communicator Sending Interesting Texts